## Pravilnik o izmjenama i dopunama Pravilnika o načinu izračuna granica solventnosti (adekvatnosti kapitala) društava za osiguranje i društava za reosiguranje

### NN 39/2012 (4.4.2012.), Pravilnik o izmjenama i dopunama Pravilnika o načinu izračuna granica solventnosti (adekvatnosti kapitala) društava za osiguranje i društava za reosiguranje

HRVATSKA AGENCIJA ZA NADZOR FINANCIJSKIH USLUGA

1024

Na temelju odredbe članka 101. točka 1., 4. i 9. te članka 103. stavak 1. točka 3. i stavka 2. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga na sjednici Upravnog vijeća, održanoj 29. ožujka 2012. godine, donijela je

PRAVILNIK

O IZMJENAMA I DOPUNAMA PRAVILNIKA O NAČINU IZRAČUNA GRANICA SOLVENTNOSTI (ADEKVATNOSTI KAPITALA) DRUŠTAVA ZA OSIGURANJE I DRUŠTAVA ZA REOSIGURANJE

Članak 1.

U Pravilniku o načinu izračuna granica solventnosti (adekvatnosti kapitala) društava za osiguranje i društava za reosiguranje (»Narodne novine« broj 92/09) u članku 3. stavak 1. iza riječi »sastavlja« brišu se riječi »i prilaže Agenciji obrasce« te se dodaju riječi »i dostavlja Agenciji izvještaje koristeći obrasce«.

Članak 2.

U članku 6. iza riječi »Agenciji« dodaju se riječi »izvještaje koristeći«.

Članak 3.

U članku 8. stavak 7. iza riječi »Agenciji« dodaju se riječi »izvještaje koristeći«.

Članak 4.

U članku 13. stavku 4. iza riječi »Agenciji« dodaju se riječi »izvještaje koristeći«.

Članak 5.

U članku 16. stavak 1. mijenja se i glasi:

»Društvo za osiguranje, odnosno društvo za reosiguranje mora, ovisno o poslovima osiguranja koje obavlja, za obračunsku godinu dostaviti Agenciji izvještaje koristeći obrasce iz članka 18. stavka 1. ovog Pravilnika u roku propisanom za dostavu nerevidiranog godišnjeg izvješća (društvo za osiguranje tri mjeseca nakon isteka kalendarske godine, odnosno društvo za reosiguranje u roku od četiri mjeseca od isteka kalendarske godine), dok se izvještaji usklađeni s revidiranim financijskim izvještajima dostavljaju u roku od četiri mjeseca od isteka kalendarske godine.«

U članku 16. stavak 2. briše se.

Članak 6.

U članku 17. stavku 1. na kraju rečenice točka se zamjenjuje zarezom te se iza alineje 3. dodaje alineja 4. koja glasi:

»– za četvrto tromjesečje se koriste podaci iz razdoblja od 01.01. tekuće godine (odnosno aritmetička sredina prethodne 3 odnosno 7 godina za isto obračunsko razdoblje) do 31.12. tekuće godine.«

U članku 17. stavak 2. mijenja se i glasi:

»(2) Društvo za osiguranje odnosno društvo za reosiguranje mora za svako tromjesečje dostaviti Agenciji izvještaje koristeći obrasce iz članka 18. stavka 1. ovog Pravilnika u roku mjesec dana po isteku izvještajnog tromjesečja.«

U članku 17. stavak 3. briše se.

Članak 7.

U članku 18. stavak 2. mijenja se i glasi:

»(2) Društvo za osiguranje odnosno društvo za reosiguranje dostavlja Agenciji izvještaje koristeći podatke s obrazaca iz stavka 1. ovog članka u elektroničkom obliku s naprednim elektroničkim potpisom:

– odgovornih osoba za zastupanje društva i

– imenovanog ovlaštenog aktuara

u skladu s tehničkom uputom Agencije u rokovima utvrđenim člankom 16. i 17. ovog Pravilnika.«

Iza stavka 2. dodaju se stavci 3. i 4. koji glase:

»(3) Smatra se da je društvo za osiguranje, odnosno društvo za reosiguranje dostavilo izvještaje iz stavka 1. ovog članka u trenutku kada su izvještaji prihvaćeni na poslužitelju Agencije za primanje izvještaja.

(4) U opravdanim slučajevima nemogućnosti dostave na način propisan stavkom 2. ovog članka, društvo za osiguranje, odnosno društvo za reosiguranje dužno je u propisanom roku dostaviti izvještaje iz stavka 1. ovog članka u pisanom obliku, neposredno ili poštom u svrhu pravodobnog izvješćivanja. Društvo za osiguranje odnosno društvo za reosiguranje dužno je dostaviti izvještaje na način propisan stavkom 2. ovog članka čim prestanu razlozi nemogućnosti dostave, a najkasnije u roku od osam dana od isteka roka za dostavu izvještaja.«

Članak 8.

U prilozima koji su sastavni dio Pravilnika riječ »Sastavio:« briše se.

Članak 9.

U obrascima POM, GSP, GSŠ, ZO, GS – N, GS – Ž, GSDO koji se nalaze u prilozima ovog Pravilnika dodaju se riječi »Imenovani ovlašteni aktuar:«, na način kao što su iste riječi navedene na obrascima AK NO i AK ŽO.

Članak 10.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na sljedeće izvještaje:

– godišnje izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31.12.2011. (u sklopu revidiranih godišnjih financijskih, statističkih i nadzornih izvještaja te godišnjeg izvješća),

– tromjesečne izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 3. 2012.,

– godišnje izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 12. 2012. (u sklopu nerevidiranih godišnjih financijskih, statističkih i nadzornih izvještaja te godišnjeg izvješća).

Klasa: 011-02/09-04/51

Urbroj: 326-01-12-2

Zagreb, 29. ožujka 2012.

Predsjednik

Upravnog vijeća

Petar-Pierre Matek, v. r.

39 04.04.2012 Pravilnik o izmjenama i dopunama Pravilnika o načinu izračuna granica solventnosti (adekvatnosti kapitala) društava za osiguranje i društava za reosiguranje

39 04.04.2012 Pravilnik o izmjenama i dopunama Pravilnika o načinu izračuna granica solventnosti (adekvatnosti kapitala) društava za osiguranje i društava za reosiguranje

Pravilnik, NN 39/2012-1024